2Ο ΔΗΜ. ΣΧΟΛ.

 ΜΕΤ/ΣΗΣ

 ΤΑΞΗ: Ε1

 ΕΡΩΤΗΣΕΙΣ ΓΙΑ ΤΟ ΕΠΑΝΑΛΗΠΤΙΚΟ ΙΣΤΟΡΙΑΣ

 Β ΕΝΟΤΗΤΑ

 Η ΡΩΜΑΪΚΗ ΑΥΤΟΚΡΑΤΟΡΙΑ ΜΕΤΑΜΟΡΦΩΝΕΤΑΙ

1. Να αναφέρεις τα εσωτερικά και εξωτερικά γεγονότα που απείλησαν με διάλυση τη Ρωμαϊκή αυτοκρατορία στις αρχές του 3ου αιώνα μ.Χ.
* *Γειτονικοί λαοί, οι****Γότθοι****στο βορρά και οι****Πέρσες****στην ανατολή, παραβίαζαν τα σύνορα, λεηλατούσαν τις ακριτικές επαρχίες και έκλειναν τους δρόμους του εμπορίου.*
* *Ο στρατός είχε γίνει παντοδύναμος. Οι στρατιωτικές δυνάμεις, αντί να φρουρούν τα σύνορα, στασίαζαν ή συγκρούονταν μεταξύ τους και συχνά όριζαν ή καταργούσαν τους αυτοκράτορες. *
* *Κάποιες ακριτικές επαρχίες της Ανατολής αποσχίστηκαν από την αυτοκρατορία και έκαναν δικά τους κράτη.*
* *Οι σκληροί διωγμοί κατά των Χριστιανών προκαλούσαν τη δυσαρέσκεια των πιστών της νέας θρησκείας για το ρωμαϊκό κράτος και έντονο διχασμό ανάμεσα σε αυτούς και τους οπαδούς των άλλων θρησκειών.*
1. Τι γνωρίζετε για το νέο διοικητικό σύστημα του Διοκλητιανού;

*Ο αυτοκράτορας Διοκλητιανός προσπάθησε να αντιμετωπίσει αυτά τα προβλήματα με το σύστημα της τετραρχίας. Χώρισε δηλαδή την αυτοκρατορία σε τέσσερις μεγάλες*

 *περιφέρειες, δύο στην Ανατολή, δύο στη Δύση, και όρισε για καθεμιά το δικό της άρχοντα,*

 *με αυξημένες εξουσίες.*

*Το σύστημα αυτό επανέφερε ηρεμία και τάξη στο εσωτερικό του κράτους και ασφάλεια στα σύνορα από τις εχθρικές επιδρομές.*

1. Ποια ήταν τα αποτελέσματα των εμφυλίων συγκρούσεων των συναρχόντων;

*Μετά την παραίτηση του Διοκλητιανού, οι τέσσερις****συνάρχοντες,****που αυτός είχε ορίσει, ο Κωνσταντίνος, και ο Μαξέντιος στη Δύση, ο Λυκίνιος και ο Γαλέριος στην Ανατολή, συγκρούστηκαν μεταξύ τους. Νικητές από τις εμφύλιες αυτές διαμάχες βγήκαν ο****Κωνσταντίνος****και ο****Λικίνιος****.*

1. Τι γνωρίζετε για το διάταγμα των Μεδιολάνων;

*Για να δώσουν τέλος στην αναστάτωση που είχαν προκαλέσει οι διωγμοί κατά των Χριστιανών, οι δύο****συναυτοκράτορες****υπέγραψαν στο****Μεδιόλανο****της Ιταλίας1 το****Διάταγμα της ανεξιθρησκίας,****το 313 μ.Χ. Σύμφωνα με αυτό, κάθε πολίτης της αυτοκρατορίας μπορούσε να λατρεύει όποιο θεό θέλει. Έτσι ο δρόμος για την εξάπλωση του Χριστιανισμού άνοιξε.*

1. Σε ποιες σημαντικές αλλαγές προχώρησε ο Κωνσταντίνος για την καλύτερη διοίκηση της αυτοκρατορίας;

*Ο Κωνσταντίνος προχώρησε σε σημαντικές αλλαγές για την καλύτερη διοίκηση της αυτοκρατορίας:*

*Αναδιοργάνωσε το διασπασμένο από την τετραρχία στρατό.*

*Διόρισε έπαρχους με πολλές εξουσίες στις περιφέρειες του κράτους.*

*Οργάνωσε διπλωματικές επαφές με τους γειτονικούς λαούς.*

*Έκοψε νέο χρυσό νόμισμα, που κυκλοφόρησε παντού και τόνωσε την οικονομία.*

*Μετέφερε την πρωτεύουσα από τη Ρώμη στο Βυζάντιο.*

1. Να αναφέρεις τους λόγους που η Ρώμη κρίθηκε ακατάλληλη για πρωτεύουσα.

*Βρισκόταν πολύ μακριά από τις ακριτικές περιοχές του Δούναβη και της Ανατολής, που δέχονταν εχθρικές επιδρομές.*

*Ήταν για πολλά χρόνια κέντρο λατρείας του «ρωμαϊκού πανθέου»1 και ο χώρος που έγιναν σκληρές συγκρούσεις ανάμεσα στους τετράρχες αλλά και διωγμοί των Χριστιανών*

1. Σε ποια διοικητικά και θρησκευτικά μέτρα προχώρησε ο Κωνσταντίνος για την καλύτερη διοίκηση της απέραντης αυτοκρατορίας;

*Aποφάσισε να προχωρήσει σε αλλαγές στη διοίκηση και τη θρησκεία. Έτσι:*

*Μετέφερε την πρωτεύουσα από τη Ρώμη στο Βυζάντιο2, μια αρχαία ελληνική αποικία στην Προποντίδα.*

*Εφάρμοσε ό,τι όριζε το Διάταγμα των Μεδιολάνων και στήριξε τη διωκόμενη ως τότε χριστιανική θρησκεία.*

1. Ποια ονόματα πήρε η νέα πρωτεύουσα; Ποια πλεονεκτήματα είχε η γεωγραφική της θέση;

*Το επίσημο όνομα της νέας πρωτεύουσας, με απόφαση του ιδρυτή της, ήταν «Νέα Ρώμη». Όλοι όμως την έλεγαν Κωνσταντινούπολη και αργότερα απλώς Πόλη. Η θέση της ήταν εξαιρετική. Εκεί συναντιόνταν οι δρόμοι που ένωναν την Ευρώπη με την Ασία, αλλά και τον Εύξεινο Πόντο με το Αιγαίο και τη Μεσόγειο. Σ’ αυτή κατέληγε η Εγνατία οδός και από εκεί ξεκινούσαν οι εμπορικοί δρόμοι προς τη Μικρά Ασία και τις επαρχίες της Ανατολής.*

1. Ποια ήταν η θρησκευτική πολιτική του Κωνσταντίνου μετά το 313 μ. Χ. ;

*Ο Κωνσταντίνος μετά το 313 μ.Χ.:*

*Προτιμούσε τους Χριστιανούς στις δημόσιες θέσεις και το στρατό.*

*Συγκάλεσε Οικουμενική Σύνοδο1 στη Νίκαια (325 μ.Χ.) και βοήθησε τους χριστιανούς να λύσουν τις θεολογικές τους διαφορές.*

*Βαπτίστηκε ο ίδιος Χριστιανός, λίγο πριν το θάνατό του (337 μ.Χ.)*

1. Τι γνωρίζετε για τον Ιουλιανό;

*Ο Ιουλιανός είχε σπουδάσει αρχαία ελληνική φιλοσοφία στην Αθήνα και την Αντιόχεια. Οι σπουδές και η ζωή του στην Αθήνα τού προκάλεσαν το θαυμασμό για τον ελληνικό πολιτισμό, τους ολύμπιους θεούς και τη λατρεία τους. Γι’ αυτό, όταν έγινε αυτοκράτορας, προσπάθησε να επαναφέρει τη λατρεία της παλαιάς θρησκείας και να περιορίσει τη χριστιανική.*

1. Ποια ήταν η θρησκευτική πολιτική του Θεοδοσίου; (Μέτρα κατά της θρησκείας των εθνικών)

*O αυτοκράτορας Θεοδόσιος, που τον διαδέχτηκε κήρυξε το Χριστιανισμό επίσημη θρησκεία και πήρε αυστηρά μέτρα κατά της θρησκείας των εθνικών.*

*Έκλεισε τους αρχαίους ναούς, απαγόρευσε τη λατρεία των αρχαίων θεών και όρισε, με νόμο, βαρύτατες ποινές για τους παραβάτες.*

*Κατάργησε τους Ολυμπιακούς αγώνες (392 μ.Χ.), τα Ελευσίνια μυστήρια κι έκλεισε το Μαντείο των Δελφών.*

*Ανέχτηκε την καταστροφή και τη λεηλασία αρχαίων ναών, μνημείων και έργων τέχνης από φανατικούς χριστιανούς.*

1. Ποιοι παράγοντες συνέβαλαν στην τελική επικράτηση του χριστιανισμού;

*Ο χριστιανισμός όμως τελικά επιβλήθηκε με τη διδασκαλία του και το έργο των πατέρων της εκκλησίας. Ιδιαίτερη συμβολή στην ειρηνική εξάπλωση του χριστιανισμού είχαν οι τρεις ιεράρχες, Μέγας Βασίλειος, Γρηγόριος ο Ναζιανζηνός και Ιωάννης ο Χρυσόστομος, οι οποίοι συνδύασαν την αρχαία ελληνική παιδεία με τα διδάγματα της νέας θρησκείας.*